cyanic-selkie/wikianc huggingface dataset:
Տրանսֆորմերները (ֆիլմ)
Մշակումը
2002 թ․-ին ընկերությունը որոշեց ֆիլմը նկարել իր արտադրանքի մոտիվներով։ Պրոդյուսեր Դոն Մերֆին ուզում էր ֆիլմը նկարել «G.I. Joe»-ի մոտիվներով, սակայն հենց որ սկսեց իրաքյան պատերազմը, «Hasbro»-ն առաջարկեց էկրանավորել «Տրանսֆորմերները»։ Ավելի ուշ նախագծին միացավ Թոմ Դեսանտոն, որը հանդիսանում էր «Տրանսֆորմերներ»-ի մեծ երկրպագու։ Երկու պրոդյուսերները սկսեցին ուսումնասիրել «Տրանսֆորմերներ»-ի պատմությունը։ Նրանք հանդիպեցին կոմիքսի ստեղծող Սայմոն Ֆարմենի հետ և շարունակեցին մանրազնին ուսումնասիրել մուլտֆիլմ և կոմիքս «Սերունդ 1»-ը, արդյունքում որոշելով, որ իրադարձությունները ծավալվելու են Լիդերության Մատրիցայի, կամ թալիսմանի շուրջ, որը հանձնվում է ավտոբոտների մի լիդերից մյուսին։ Սցենարի սևագրությունում Դեսանտոն որոշեց մտցնել մարդկային տեսանկյունը դեպի ծավալվող իրադարձությունները, որպեսզի ավելի հետաքրքրի հանդիսատեսին։ Պատմությունը ողբերգական ֆիլմի տեսք ստացավ, մինչդեռ Մերֆին ցանկանում էր հնարավորինս ռեալիստական ֆիլմ ստանալ։ Սցենարի սևագրությունում կային Օպտիմուս Փրայմ, Այրոնհայդ, Ջազ, Փրոուլ, Ուիլջեք, Բամբլբի, Մեգատրոն, Սթարսքրիմ, Սաունդվեյվ, Ռևեջ, Լազերբիկ, Ռամբլ, Սքայվարպ և Շոկվեյվ տրանսֆորմերներ կերպարները։
Այն բանից հետո, երբ պրոդյուսերներին մերժեցին մի քանի ստուդիաներում, Դեսանտոն հանդիպեց Մայքլ ԴեԼուկային, որն էլ կազմակերպեց նրա և Սթիվեն Սփիլբերգի հանդիպումը։ Վերջինս Տրանսֆորմերների մեծ երկրպագու էր։ Սփիլբերգը դարձավ ֆիլմի գործադիր պրոդյուսեր։ 2004 թ․-ին Ջոն Ռոջերսը կցվեց նախագծին որպես սցենարիստ։ Նրա սցենարը պարունակում էր ավտոբոտների և դեսեպտիկոնների կողմից չորսական տրանսֆորմեր, ինչպես նաև «Արկ» տիեզերանավը։ Ավելի ուշ խմբին միացան մուլտֆիլմի մեծ երկրպագուներ Ռոբերտո Օրսին և Ալեքս Կուրցմանը, որպեսզի վերամշակեն սցենարը։ Սփիլբերգը նրանց մի միտք առաջարկեց, ֆիլմը պետք է լինի տղայի և իր մեքենայի մասին։ Սցենարի դեռ առաջին տարբերակում Սեմը և Միքաելան գլխավոր հերոսներն էին, սակայն այդ տարբերակում Տրանսֆորմերները չէին կարողանում խոսել։ Հաջորդ տարբերակում ամեն ինչ փոխվեց։ Սցենարիստները որոշեցին, որ լռակյաց տրանսֆորմերները ձանձրալի կթվան, միևնույն ժամանակ զրկել նրանց իրենց ձայներից իսկական դավաճանություն կլիներ մուլտսերիալների երկրպագուների համար։ Սցանրիստները սփիլբերգյան «Այլմոլորակայինները» ֆիլմից ոգեշնչված, ձայն չտվեցին միայն Բամբլբիին, որպեսզի ընդգծեն նրա և Սեմի ընկերությունը, որը պետք է լիներ «բառերից վեր»։
Մայքլ Բեյը «Կղզին» ֆիլմը նկարահանելուց հետո ցանկանում էր նկարել ինչ-որ ընտանեկան ֆիլմ, սակայն Սփիլբերգը առաջարկեց նրան միանալ նախագծին որպես ռեժիսոր։ Սկզբում Բեյը չէր ուզում ընդունել հրավերը, նախագիծը համարելով «հիմար խաղալիքային ֆիլմ»։ Բայց այնուամենայնիվ սփիլբերգյան միտքը «տղայի և իր մեքենայի» մասին հետաքրքրեց Բեյին։ Շուտով նա այցելեց «Hasbro» ընկերություն, որտեղ ծանոթացավ տրանսֆորմերների պատմությանն ու սկսեց ավելի հետաքրքրվել նրանցով։ Այս ամենից զատ, Բեյին հետաքրքրեց նաև սցենարում առկա անսովոր տեսարանները, օրինակ, ռոբոտների մենամարտը 137 կմ/ժամ արագության տակ, նաև կատակերգական տեսարանները, որտեղ տրանսֆորմերները մուտք են գործում մարդկանց խաղաղ կյանք։ Ֆիլմի երանգները վերցվեցին Սփիլբերգի «Close Encounters of the Third Kind» և Ակիրա Կուրոսավայի «Յոթ սամուրայներ» ֆիլմերից։ Բեյը ցանկանում էր ֆիլմը ստեղծել հնարավորինս հետաքրքիր և ռեալիստական, սցենարիստները նրա հետ լիովին համաձայն էին, և հանեցին սցենարի մեջից «Սերունդ 1»-ը։ Ինքը՝ Բեյը երբեք չէր եղել Տրանսֆորմերների երկրպագու, այդ իսպ պատճառով աշխատում էր ֆիլմը ստեղծել այնպես, որ այն դուր գա իր պես ոչ ֆանատներին։ Ռոբերտո Օրսին սցենարից հանեց «Արկ» նավը, որովհետև նրան զարմացնում էր այն, որ «այլմոլորակայինները, որոնք ունակ են տրանսֆորմացվելու տարբեր մեքենաների, պետք է ճանապարհորդեն այլ մեքենայով»։ Կին-Տրանսֆորմեր Արսին նույնպես հանվեց սցենարից, քանի որ սցենարիստները շատ քիչ էկրանային ժամանակ ունեին ռոբոտների մշակվածությունը բացատրելու համար։ Բեյը ավելի լայնացրեց Իրաքում զինվորների գործողությունները։ Նա կարծում էր, որ սցենարի առաջին տարբերակը բավականին մանկական էր։ Որպեսզի հանդիսատեսը տեսներ իրական վտանգը, դեսեպտիկոնների քանակը սցենարում ավելացվեց, իսկ ավտոբոտներինը քչացվեց, սցենարիստները հանեցին Փրոուլին և դինոբոտներին։
Հետագայում Թոմ Դեսանտոն բացատրում է, թե ինչու է դարձել ֆիլմի պրոդյուսերը
Ռոբոտների դիզայնը
Տրանսֆորմերների դիզայնի վերամշակումը սկսվեց 2005-ին՝ «Hasbro»-ի հետ միասին, որը մաքսիմալ աջակցում էր ֆիլմի ստեղծմանը։ Քանի որ Բեյը ցանկանում էր, որ Տրանսֆորմերներն ունենան ռեալիստական տեսք, ռոբոտները նախագծվեցին դետալներով, որպեսզի ավելի մեծածավալ տեսք ունենան և ընդգծեն իրենց այլմոլորակային ծագումը։ Ի՛ տարբերություն մուլտսերիալի և կոմիքսների, ֆիլմում ռոբոտների տրանսֆորմացիան սահմանափակվեց։ Յուրաքանչյուր կերպար տրանսֆորմացվելուց պահպանում էր իր չափսերը, ինչն էլ ցույց է տալիս տրանսֆորմացվելու համար օբյեկտի ընտրությունը։ Այդ իսկ պատճառով շատ ռոբոտների համար պետք էր փոխել տրանսֆորմացիային օբյեկտը։ Այդպես սցենարի միջից հանվեց «Peterbilt» բեռնատարի 320 մոդելը, այն Փրայմին դարձնում էր միայն 7 մետրանոց ռոբոտ, դրա համար Բեյը որոշեց օգտագործել նույն բեռնատարի 359 մոդելը, այն ամենամեծ մոդելն էր։ Բացի դրանից Բեյը բեռնատարի վրա կրակի պատկերներ նկարեց, որպեսզի Օպտիմուսին առանձնացնի մնացած ավտոբոտներից, այդպես Փրայմը ավելի նորավոճ էր։ Բեյը նաև բերան ավելացրեց Օպտիմուսին, որպեսզի ավելի խորը նկարագրի նրա էմոցիաները։ Բամբլբիի օրիգինալ տեսքը «Volkswagen Beetle» ավտոմեքենան էր, Դոն Մերֆին պահանջում էր, որ այդպես էլ մնա, սակայն Մայքլ Բեյը մերժում է նրան, որպեսզի խուսափեն ԱՄՆ-ում հայտնի այլ ավտոմեքենաների հետ համեմատություններից։ Արդյունքում ընտրվեց «Chevrolet Camaro» ավտոմեքենան, որը Բեյի խոսքերով ուներ շատ ընկերասեր տեսք։ Մյուս ավտոբոտներն ընդունեցին «General Motors»-ի տարբեր ավտոմեքենաների տեսք, ինչը բյուջեյում պահեց 3 միլիոն․ դոլար։ Սակայն Բեյը հույս ուներ որ նրան Ջազի համար կտրամադրեն ավելի խոշոր մեքենա, քան «Pontiac Solstice»-ն է։
Հակադրելով Օպտիմուս Փրայմի արդեն ծանոթ կերպարին, Մեգատրոնը «Walther P38» ատրճանակից փոխվել էր այլմոլորակայինների ինքնաթիռի, իսկ նրա դեմքն արված էր ավելի տգեղ և սպառնացող։ Բազմաթիվ անիմացիոն թեստերը ստիպեցին Բեյին Սթարսքրիմին թռչնանման ոտքեր ավելացնել, այդպես նա ավելի ճկուն ու արագ կլիներ։ Բեյը դեսեպտիկոնների մեծամասնության դիզայնն ընդունեց ընդհանուր կերպարների վերամշակումից առաջ, որպեսզի «Hasbro»-ն կարողանա արտադրել տվյալ խաղալիքները։ Սկզբում Ֆրենզի ռոբոտին ցանկանում էին անվանել Սաունդվեյվ, սակայն «Hasbro»-ն ցանկացավ, որ այդ կերպարը տրանսֆորմացվի աուդիոմագնիտաֆոնի։ Դոն Մերֆիի կարծիքով դա Սաունդվեյվի դերի նկատմամբ անարգանք կլիներ, սցենարիստները նույնպես համաձայնվեցին և ասացին, որ այդ դեպքում ռոբոտը նման չի լինի մուլտսերիալի իր օրիգինալ կերպարին։ Նրանք անվանափոխեցին ռոբոտին Սաունդբայթ, իսկ հետո Ֆրենզի։ Ռոբոտների պաշտոնական անունները հաստատվեցին 2006 թվականի օգոստոսին, բայց Մայքլ Բեյը լիովին վստահ չէր ընտրությունների հարցում։ Դա բերեց նրան, որ Բրոուլին ֆիլմի վերջնական տարբերակում սկսեցին անվանել Դևաստատոր։ Ֆիլմի հետարտադրական ընթացքում, էֆեկտների մշակման շրջանում երկրպագուները հնչեցրին իրենց անհագստությունը՝ Մեգատրոնի գլխի դիզայնի համար, ինչի արդյունքում վերջին պահին այն փոխեցին։
Նկարահանումներ
Մայքլ Բեյը հրաժարվեց իր հոնորարի 30%-ից, որպեսզի ֆիլմի համար իր տրամադրության տակ ունենա ավելի շատ գումար։ Նկարահանումների համար նա ընտրություն կատարեց ԱՄՆ-ի տարածքում, ինչպես նաև հրավիրեց այն անձնակազմին, որի հետ արդեն աշխատել էր այլ ֆիլմերի վրա։ 83 օրվա ընթացքում նա նկարահանեց պլանավորվածից ավելի շատ մատերիալ։ Բեյը ստացավ ԱՄՆ զինված ուժերի աջակցությունը, որը նկարահանող խմբին մատակարարում էր ավիացիայի և ռազմական ավտոմեքենաների տեսականի, հիմնականում՝ «F-117», «C-130», «C-17» և երկու «CV-22 Osprey»: Զինվորականների հետ համագործակցելու շնորհիվ, «Տրանսֆորմերները» դարձավ առաջին ֆիլմը, որը նկարահանվել էր Պենտագոնում 2001ո․-ի սեպտեմբերի 11-ի ահաբեկչական հարձակումներից հետո։
Նկարահանումները սկսվեցին 2006 թ․-ի ապրիլի 22-ին ԱՄՆ-ի Հելոմեն ռազմաօդային բազայում։ Նույն թվականի հունիսի 6-ին նկարահանումները շարունակվեցին Հուվերի պատնեշում։ Կուլմինացիոն մարտի նկարահաման համար պահանջվեց 6 շաբաթվա աշխատանք Լոս Անջելեսում։ Առաջին նկարահանող խմբի նկարահանումներից հետո հետարտադրական աշխատանքները սկսվեիցն սեպտեմբերի 24-ին, սակայն երկրորդ նկարահանման խումբը դեռ շարունակում էր նկարահանումները Արկտիկայում և Դետրոյթում, վերջացնելով այն հոկտեմբերի 4-ին։
Վիզուալ Էֆեկտներ
Մայքլ Բեյը և Սթիվեն Սփիլբերգը մարտական տեսարանների համար բավականին շատ տարբերակներ առաջարկեցին։ Բեյը նախընտրեց նկարահանել 14 մարտական տեսարան առանց դեկորացիաների, ռեալ պայմաններում, որպեսզի իր նկարահանումների վրա ավելի քիչ գումար ծախսի, այն տնտեսելով ֆիլմի հետարտադրական շրջանի համար։ «General Motors» ընկերությունը ֆիլմի համար հատկացրել էր յուրաքանչյուր մեքենայից 3-ական տեսակ, որպեսզի չնախատեսված վթարների պատճառով պակասություն չլինի։ Կասկադյորները սև պաշտպանիչ սաղավարտներ չէին հագնում, որպեսզի ավելի հեշտ հարմարվեն մեքենաների մութ ինտերիերին։ Բեյը անիմատիկ սարք էր օգտագործում, որպեսզի օգներ դերասաններին Տրանսֆորմերներին պատկերացնելու հարցում։ «FXPerts» ընկերությունը ստեղծեց Բամբլբիի 5 մետրանոց տարբերակը, իսկ «KNB» ստուդիան՝ Ֆրենզիին։ Բացի դրանցից, ռեկվիզիտի մեջ մտնում էր նաև Սքորփոնոկի կտրված պոչը, Օպտիմուս Փրայմի գլուխը՝ անիմացիայի համար նախատեսված կետերով և Մեգատրոնի սառցակալած ոտքերը։ Հատուկ էֆեկտներով արված 630 կադրից ռեկվիզիտը զբաղեցրեց 12-ը։
Սպեցէֆեկտներ արտադրող «Industrial Light & Magic» ընկերությունը Տրանսֆորմերների տրանսֆորմացիաների ստեղծելու 6-ամսյա աշխատանքը սկսեց 2005-ին, ուշադիր հետևելով նրան, որ մեքենայի ոչ մի դետալ չխանգարի մյուսին տրանսֆորմացիայի ընթացքում։ Տրանսֆորմերները, որոնք նախագծված էին ֆիզիկայի բոլոր օրենքներին համապատասխան, այնքան էլ տպավորիչ չէին մուլտսերիալի կերպարների համեմատությամբ։ Տրանսֆորմերների չափից դուրս բարդ դիզայնը պահանջում էր բավականին տանջալից ծրագրավորման աշխատանք։ Այրոնհայդ ավտոբոտի զենքը բաղկացած էր 10 հազար մասերից։ Այսպիսի բարդ նախագծումը անիմացիայի մեկ կադրի համար պահանջում էր 38 ժամ, ինչը ստիպեց «ILM» ստուդիային բարձրացնել իրենց վերամշակող համակարգիչների արտադրողականությունը։ Յուրաքանչյուր վիզուալիզացված դետալ երևում էր ինչպես իսկական մետաղ, փայլուն կամ անփայլ։ Նկարահանված յուրաքանչյուր տեսարանից ֆոտոներ են արվել և համակարգչում ստեղծվել է լուսավոր տարածություն, ինչը ռոբոտներին ավելի իրական էր դարձնում։
Շարժվող դետալների բազմաթիվ մոդելները նախագծված են եղել ռոբոտների վրա, դրա համար վերամշակողները ֆիքսվել են միայն անիմացիայի վրա։ Վերջ ի վերջո կերպարները նմանվեցին ավելի շատ մարդկանց, քան թնդացող հրեշներ։ Այդ իսկ պատճառով նրանց համար ստեղծվեցին մարդկային աչքերի նման աչքեր։ Բեյը խնդրեց «ILM»-ի անիմատորներին դիտել մարտական, և ռազմական մշակույթի մասին պատմող ֆիլմեր, որպեսզի ռոբոտների մենամարտերը հնարավորինս նրբագեղ ստեղծեն։ Անիմատորները փորձեցին Օպտիմուս Փրայմի շարուժուձևը և խոսելաձևը համապատասխանեցնել Լիամ Նիսոնի մաներաներին, իսկ Բամբլբիի վարքագիծը՝ «Հետ դեպի ապագա» ֆիլմում Մայքլ Ջեյ Ֆոքսի վարքագծին։ Ֆիլմի սցենարիստներ Ռոբերտո Օրսին և Ալեքս Կուրցմանը, նկատելով անիմացիայից հետո ստացված ռոբոտների յուրահատկությունները, սցենարում ավելացրին նոր դիալոգներ և վերամշակեցին մի քանի տեսարաններ, որպեսզի նրանք համապատասխանեն ռոբոտների վարմունքին։ Սպեցէֆեկտների ստեղծման ղեկավար Սկոթ Ֆարարը ասաց, որ ամենից շատ հպարտանում է այն տեսարանով, երբ ավտոբոտները թաքնվում են Սեմի ծնողներից՝ իրենց բակում, դա ամենաբարդ ստեղծված տեսարաններից է։ «ILM»- ստեղծել է 430 տեսարան հիմնական ռոբոտներով, մինչդեռ «Digital Domain» և «The Asylum» ստուդիաները երկրորդական տեսարանների սպեցէֆեկտների ստեղծման վրա, օրինակ, երբ հեռախոսը տրանսֆորմացիայի է ենթարկվում կայծի հզոր ուժի տակ։
Ֆիլմում օգտագործված ավիացիան
Bell V-22 Osprey: Ֆիլմի հենց սկզբում հայտնվում են երկու պտուտակավոր շարժիչներով ռազմական ինքնաթիռներ, որոնք մինչև օրս էլ գտնվում են զորային շահագործման մեջ։ V-22-ը թռիչքի ժամանակ իրեն դրսևորում է որպես ինքնաթիռ, իսկ վերասլացքի ժամանակ՝ որպես ուղղաթիռ, իր մեջ միացնելով այդ մեքենաների լավագույն որակները։ Ուղղաձիգ թռիչքից անցումը դեպի հորիզոնական թռիչք տևում է ընդամենը 12 վայրկյան։ Osprey-ի հածանավային արագությունը կազմում է՝ 510 կմ/ժամ, գործնական հեռավորությունը՝ 3900 կմ․, իսկ բեռնունակությունը՝ 9 տոննա բեռ, կամ 24 դեսանտային զինվոր։
Sikorsky CH-53: Ֆիլմում առաջին դեսեպտիկոնը էկրանին հայտնվում է ծանր դեսանտո-տրանսպորտային ուղղաթիռի՝ Sikorsky CH-53E Super Stallion-ի տեսքով։ Ուղղաթիռի վերամշակումը սկսվեց 1971 թ․-ին և արդեն 1981-ին առաջին ուղղաթիռները սկսեցին ընդունվել ԱՄՆ ծովային հետևակի կորպուս։ CH-53-ի ինքնատիպության առանձնահատկություններից է հանդիսանում՝ 20° հարթության տակ ծանր բեռով պտտվելու ունակությունը։
Lockheed F-22 Raptor: Աշխարհում առաջին հինգերորդ սերնդի բազմաթիրախային կործանիչ՝ F-22 Raptor-ը ֆիլմում հանդես է գալիս ինչպես ВВС ԱՄՆ-ի, այնպես էլ դեսեպտիկոնների կողմնակից։ Սա աշխարհի ամենաթանկ կործանիչն է, որի գինը հասնում է 146,2 միլիոն․ դոլարի։ Նախագծված լինելով «սթելս»-ի տեխնոլոգիայով, կործանիչը կարող է օդային կախոցների ներքին հանգույցներին հասցնել «երկինք երկինք» և «երկինք երկիր» դասի տարբեր տեսակի հրթիռներ։ Ներկառուցված 20 մմ․-անոց թնդանոթը չաշխատելու դեպքում փակվում է հատուկ փականիկներով։
Fairchild A-10 Thunderbolt: Արաբական անապատի առաջին դեսեպտիկոնին ոչնչացնում են A-10 Thunderbolt-ով, որը աշխարհի ամենալավ գրոհային ինքնաթիռներից մեկն է։ Ողջ ինքնաթիռը կառուցված է 30 մմ․-անոց յոթփողանի թնդանոթի շուրջ, որը կոչված է բացելու հակառակորդի զրահատեխնիկայի տանիքը։
Սաունդթրեք
Transformers: The Score, Կոմպոզիտոր Սթիվ Յաբլոնսկին, որը համագործակցել էր Բեյի հետ «Կղզին» ֆիլմու, ֆիլմի վրա լուրջ աշխատանքը սկսելուց առաջ երաժշտություն էր գրել գովազդային տարբերակի համար։ Ֆիլմի հիմնական սաունդթրեքը թողարկվել է 2007-ի հոկտեմբերի 9-ին, Յաբլոնսկու ծննդյան 37-րդ տարեդարձին՝ «Sony Scoring Stage» ստուդիայում։ Սաունդթրեքն ներառում է 6 հիմնական երաժշտական թեմա, ինչը կազմում էր մոտ 90 րոպե երաժշտություն։ Թոմ Դեսանտոն ցանկանում էր, որպիսզի ֆիլմում լինի մուլտսերիալի երաժշտության օրկեստրային տարբերակը, բայց քանի որ նա և Մայքլ Բեյը գրեթե չէին շբվում, նրա միտքը իրականություն չդարձավ։
Ալբոմ
Transformers: The Album, Ֆիլմի մեջ հնչող ռոք ժանրի երգերի հավաքածու է՝ տարբեր աչտիստների և խմբերի կատարմամբ։ Ալբոմի պաշտոնական սինգլը «Before It's Too Late»-ն է՝ Goo Goo Dolls-ի կատարմամբ։ Առաջին սինգլը «What I've Done» Linkin Park-ի կատարմամբ, ԱՄՆ-ում RIAA-ի կողմից 2 անգամ գնահատվել է որպես պլատինիում, իսկ Գերմանյիաում և Ճապոնիայում որպես ոսկի։ Սաունդթրեքը դուրս է եկել 21 համարի տակ Բիլբորդ 200-ում, ունենալով մոտ 32000 վաճառք առաջին շաբաթում։ Ընդհանուր առմամբ ալբոմը վաճառվել է 150000 օրինակ։ Ալբոմի յուրաքանչյուր խումբ, բացի Julien-K-ից, նշվել է Warner Music Group-ին պատկանող պիտակով ալբոմի դուրս գալու ժամանակ։ 7, 9,10 և 12-րդ երգերը տեղ չեն գտել իրական ֆիլմում։
Գովազդային ընկերություն
Առաջին գովազդային հոլովակը համացանցում լույս տեսավ 2006-ի հունիսի 29-ին։ Այնտեղ ներկայացված էր մի տրանսֆորմեր, որը հարձակվում էր ՆԱՍԱ-ի կողմից մարսիացի ռոբոտ-հետազոտողի վրա։ Երկրորդ թրեյլերը դուրս է եկել սույն թվականի դեկտեմբերի 20-ին։ Այն իր համացանցից ներբեռումների թվով նոր ռեկորդ սահմանեց, վերջինը պատկանում էր «Սարդ Մարդը։ Թշնամին արտացոլանքում է» ֆիլմի թրեյլերին։ 3-րդ թրեյլերը համացանցում ներբեռվել է «Yahoo»-ի կողմից՝ 2007 թ․-ի մայիսի 17-ին։ Եվս մեկ հոլովակ հանրությանը ներկայացվեց «Շրեկ երրորդ» մուլտֆիլմից առաջ։ Սկզբից Բեյը ցանկանում էր, որպեսզի հանդիսատեսը ռոբոտներին չտեսնի մինչև ֆիլմի պրեմիերան, բայց երրորդ գովազդային հոլովակի ժամանակ նա հրաժարվեց իր ցանկությունից։ Մտացածին գաղտնի կառավարական ստորաբաժանման՝ «Սեկտոր 7»-ի կայքը, որը բացվել է գովազդային նպատակներով, հանդիսատեսին առաջարկեց մի քանի վիդեո, որում պատկերված է, թե ինչպես են տրանսֆորմերները ժամանում Երկիր Մոլորակ։ Այնտեղ հակիրճ ներկայացված էին առաջին սերնդի տրանսֆորմերները, այդ թվում նաև Գրիմլոքը, որը ոչնչացնում է շինությունը և անվտանգության տեսախցիկը, որը ցույց է տալիս, թե ինչպես է Բամբլբին տրանսֆորմացիայի ենթարկվում։
«Hasbro»-ն պայմանագիր է կնքել աշխարհի 70 երկրների 200 ընկերությունների հետ, որպեսզի գովազդի ֆիլմը։ Համագործակցելով ֆիլմը ստեղծողների հետ՝ ընկերությունը մշակել է տրանսֆորմեր-խաղալիքների նոր շարք։ Օպտիմուս Փրայմի և Սթարսքրիմի նախապես ստեղծված խաղալիքները ԱՄՆ-ի խանութներում հայտնվել են 2007 թ․-ի մայիսի 1-ին, իսկ մնացած ռոբոտ-խաղալիքները՝ հունիսի 2-ին։ Այն կերպարները, որոնք ֆիլմում ներկայացված չեն, ստեղծվել են նույն ձևով, ինչպես իրենց հերոսներն են․ Էրրեյդ, Արսի, Քլոկեր, Էլիտա-1, Հարդթոփ, Լոնգարմ, Սիգնալ Ֆլեյր, Սքայբլասթ, Սթրոնգարմ, Սվինդել և Ռևեջ։ Ֆիլմի պրեմիերայից առաջ «General Motors» ընկերությունը «Detroit River Walk» փառատոնում ներկայացրեց այն ավտոմեքենաները, որոնք ֆիլմում պատկանում են Բամբլբիին, Այրոնհայդին, Ջազին և Ռեթչետին։ Ֆիլմի գովազդմանը միացավ նաև «eBay» ինտերնետ-խանութը. աճուրդի էին հանվել ֆիլմում օգտագործված ռեկվիզիտի մի քանի տարրեր, այդ թվում նաև 1979 թվականին լույս տեսած «Chevrolet Camaro»-ն, որին տրանսֆորմացվում է Բամբլբին, և Կայծը։ Աճուրդից ստացված գումարները ծախսվել են բարեգործական նպատակներով։
Ֆիլմի պրեմիերայից անմիջապես հետո «Activision» ֆիրման թողարկեց ֆիլմի համակարգչային խաղը՝ «Transformers: The Game»-ը, որը մշակվել է «Traveller Tales» ստուդիայում։ Խաղը հիմնված է ֆիլմի սյուժեյի վրա, բայց ստեղծողները իրենց թույլ են տվել ավելացնել ևս մի քանի իրադարձություն, որոնք ֆիլմում ներկայացված չեն։ 2007-ի հունիսին «IDW Publishing» ընկերությունը թողարկեց միանգամից երկու կոմիքս՝ ֆիլմի մոտիվներով․ «Transformers: Movie Prequel»-ը և «Transformers: Movie Adaptation»-ը։ 2007 թ․- մարտին լույս տեսավ Ալան Դին Ֆոսթերի «Տրանսֆորմերներ։ Երեկվա ուրվականները» գիրքը, որը հանդիսանում է ֆիլմի պրիքվելը։
Պրեմիերա
Տրանսֆորմերների դիզայնի ռադիկալ փոփոխությունների, նրանց բնավորության պարեցվածության և բացառապես մարդկանց վրա ֆոկուսավորացման պատճառով շատ երկրպագուներ արտահայտեցին իրենց դժգոհությունները։ Մայքլ Բեյը նույնիսկ սպառնալիքներ լսեց իր հասցեին։ Բայց արդյունքում նա գրավեց նոր ֆանատների։ Դեռ ֆիլմի պրեմիերայից առաջ ֆիլմը ստացավ «MTV Movie Awards»-2007-ում, «լավագույն ամառային ֆիլմ, որը դուք դեռ չեք տեսել» անվանակարգում։ ԱՄՆ-ում «Տրանսֆորմերներ»-ի երկրպագուների կազմակերպած ամենամյա փառատոնի՝ «BotCon»-ի լսարանը աճեց 2200-ից մինչև 8000-ի։
«Տրանսֆորմերներ»-ի համաշխարհային պրեմիերան տեղի ունեցավ 2007 թ․-ի հունիսի 11-ին՝ Կորեայի մայրաքաղաք Սեուլում։ Մեկ օր անց ֆիլմը ցուցադրվեց նաև Ավստրալիայի Սիդնեյ քաղաքում։ Ամերիկյան Ռոդ Այլենդ նահանգում ֆիլմը հանրությանը անվճար ցուցադրվեց 2007 թ․-ի հունիսի 28-ին, սակայն առաջարկվեց գնել 75 դոլար արժողությամբ տոմսերը։ Այդ գումարները գնացին նահանգի բարեգործական կազմակերպություններին։
Հասույթ
2007 թ․-ի հունիսի 28-ին ֆիլմը դուրս եկավ 10 արտասահմանային շուկա, այդ թվում՝ Ավստրալիա, Նոր Զելանդիա, Սինգապուր և Ֆիլիպիններ։ «Տրանսֆորմերներ»-ը առաջին ուիք-էնդում հավաքեց 29,5 միլիոն դոլար և բարձրացավ այդ 10 երկրների հիթշքերթների գագաթներ։ ԱՄՆ-ում և Կանադայում ֆիլմը դուրս եկավ 2007-ի հունիսի 3-ին։ Հենց առաջին օրում ֆիլմը հավաքեց 27,4 միլիոն դոլար և ռեկորդ սահմանեց կինոթատրոններ այցելությունների թվով։ Մեկ օր անց կայացավ ֆիլմի ռուսաստանյան պրեմիերան։ Նույն օրը ֆիլմը վաճառքների նոր ռեկորդ սահմանեց, շրջանցելով «Սարդ Մարդը 2»-ին և հավաքելով 29 միլիոն դոլար։ Առաջին հանգստյան օրեօի ընթացքում ֆիլմը հավաքեց 70,5 միլիոն դոլար, իսկ առաջին շաբաթում՝ 155,4, դառնալով աշխարհում առաջին ամենահաջողակ ոչ-սիքվել ֆիլմը։ Ֆիլմի հասույթը 50%-ով ավելին էր «Paramount Pictures»-ի սպասելիքներից։ ԱՄՆ-ում անցկացված հարցումներից հետո պարզ դարձավ, որ ֆիլմը ավելի շատ հետաքրքրում է երեխաներին և ծնողներին, ինչպես նաև տարեց կանաց, ֆիլմը գրավել է նաև շատ աֆրոամերիկացիների և լատինոամերիկացիների ուշադրությունը։
2007 թ․-ի ամառվա ընթացքում, կամ, ավելի կոնկրետ առաջին մեկ ու կես ամիսների ընթացքում ֆիլմը հավաքեց 395,1 միլիոն դոլար։
Մինչև օրս ֆիլմի ընդհանուր հասույթը կազմում է 709,7 միլիոն դոլար։
DVD
«Տրանսֆորմերներ»-ի DVD և HD-DVD տարբերակը դուրս եկավ 2007 թ․-ի հոկտեմբերի 16-ին՝ մեկ-սկավառականի և երկու-սկավառականի ֆորմատներով։ Կոլեկցիոն հրապարակումն ներառում է կոմիքս-պիրքվելի անիմացիոն տարբերակը՝ Օպտիմուս Փրայմի տրանսֆորմացվող պատկերը և կոմիքս-պրիքվել, որը պատմում է դեսեպտիկոնների մասին։
Առաջին շաբաթվա ընթացքում DVD տարբերակը տարածվեց 8,3 միլիոն օրինակով, դառնալով 2007 թ․-ին Հյուսիսային Ամերիկայում ամենաշատ վաճառված DVD-ն։ HD-DVD տարբերակը տարածվեց 190 հազար օրինակով, դառնալով այդ ֆորմատի մեջ ամենավաճառվածը։
Մրցանակներ
Օսկար
Visual Effects Society
«MTV» 2008
«Սատուրն» 2008
Սիքվելներ
Հիմնական հոդվածներ․ Տրանսֆորմերներ։ Ֆոլլենների Վրեժը, Տրանսֆորմերներ։ Լուսնի Մութ Կողմը, Տրանսֆորմերներ։ Բնաջնջման Դարաշրջանը
2007 թ․-ի մայիսի 30-ին DreamWorks կինոընկերությունը հայտարարեց, որ նախարտադրական ընթացքում են գտնվում «Տրանսֆորմերներ»-ի միանգամից երկու սիքվել։ Շայա Լաբաֆը, Մեգան Ֆոքսը, Պիտեր Կուլենը և ևս մի քանի դերասաններ վերադարձան, որպեսզի կրկին խաղան իրենց դերերը։ Ալեքս Կուրցմանին Ռոբերտո Օրսիին միացավ նաև Էրեն Կրյուգերը, վերջինս բավականին տեղեկացված էր տիեզերքից և տրանսֆորմերներից։ Սկզբնական ժամանակահատվածում Մայքլ Բեյը չէր հրավիրվում, սակայն նա կապը պաշտպանում էր պրոդյուսերների հետ և ցանկանում էր բանակցել, քանի որ դեռ ուներ մի քանի միտք։
Ֆրանշիզայի երրորդ մասը՝ «Տրանսֆորմերներ։ Լուսնի Մութ Կողմը» կրկին նկարեց Բեյը։ Ֆիլմը դուրս եկավ 2011 թ․-ի հունիսի 29-ին։
2014 թ․-ի հունիսի 25-ին տեղի ունեցավ 4-րդ մասի՝ «Տրանսֆորմերներ։ Բնաջնջման Դարաշրջանը» ֆիլմի պրեմիերան։ Ռեժիսորը կրկին Մայքլ Բեյն էր, որը բազմաթիվ քննադատություններից հետո հայտարարեց, որ սա իր վերջին ֆիլմն է Տրանսֆորմերների մասին և ասաց, որ նոր պատմությունը լինելու է այս սերիայի շարունակությունը։ Ֆրանշիզայի 4-րդ մասում չէր մասնակցում նաև Շայա Լաբաֆը, նա պաշտոնապես հայտարարեց, որ լքում է նախագիծը։ 4-րդ մասում նրա տեղը զբաղեցրեց Մարկ Ուոլբերգը։
Ծանոթագրություններ
Կատեգորիա:2007 ֆիլմեր Կատեգորիա:Ամերիկյան արկածային ֆիլմեր Կատեգորիա:Ամերիկյան մարտաֆիլմեր Կատեգորիա:Ամերիկյան ֆանտաստիկ ֆիլմեր Կատեգորիա:Անգլերեն ֆիլմեր Կատեգորիա:Paramount Pictures ֆիլմեր Կատեգորիա:IMAX ֆիլմեր Կատեգորիա:Լոս Անջելեսում նկարահանված ֆիլմեր Կատեգորիա:Ֆիլմեր, որոնց գործողությունները տեղի են ունենում Լոս Անջելեսում Կատեգորիա:Ամերիկյան ֆիլմեր Կատեգորիա:Ամերիկյան էքշն թրիլեր ֆիլմեր Կատեգորիա:Ամերիկյան գիտաֆանտաստիկ էքշն ֆիլմեր Կատեգորիա:Ֆիլմեր, որոնց գործողությունները տեղի են ունենում Վաշինգտոն ԿՇ-ում
Վելինգտոնի կամար
Վելինգտոնի կամարը (ինչպես նաև հայտնի է Անկախության կամար կամ Գրին պարկի կամար), ճարտարապետական կառույց է Լոնդոնում։ Կառուցվել է անգլիական արքա Գևորգ IV-ի պատվերով։ Կամարը կառուցվել է 1826 - 1830 թթ Դեցիմուս Բերտոնի նախագծով։ Կամարի ձախ մասից կարելի է մուտք գործել դեպի Լոնդոնի մետրոպոլիտենի Գրին պարկի կայարանը։
Կատեգորիա:Լոնդոնի կամարներ
Պիեռֆյո
Պիեռֆյո (Pierrefeu), համայնք Ֆրանսիայի հարավ-արևելքում՝ Պրովանս-Ալպեր-Լազուրե ափ երկրամասի Ծովափնյա Ալպեր դեպարտամենտի Գրաս շրջանի Վանս կանտոնում ։ Մինչև 2015 թվականի մարտը կոմունան վարչականորեն ընդգրկված էր Կուրսեգուլ լուծարված կանտոնի կազմում (Գրաս շրջան)։
Կոմունայի տարածքը կազմում է 22.17 կմ², 2006 թվականին բնակչությունը կազմել է 252 մարդ աճի միտումով, 2012 թվականին՝ 282 մարդ, բնակչության խտությունը՝ 12.7 մարդ/կմ²։
Բնակչություն
Կոմունայի բնակչությունը 2011 թվականին կազմել է 268 մարդ, 2012 թվականին՝ 282 մարդ.
Բնակչության թվաքանակի դինամիկան ։
Տնտեսություն
2010 թվականին աշխատունակ տարիքի (15-64 տարեկան) 163 բնակիչներից 122-ը եղել են տնտեսապես ակտիվ, 41-ը՝ ոչ ակտիվ (ակտիվության գործակիցը կազմել է 74.8 %, 1999 թվականին եղել է 67.9 %): Աշխատունակ տարիքի 122 ակտիվ բնակիչներից աշխատում էին 114-ը (68 տղամարդ և 46 կին), 8 հաշվառված էին որպես գործազուրկ (երկու տղամարդ և 6 կին)։ Աշխատունակ տարիքի 41 ոչ ակտիվ բնակիչներից 7-ը եղել են աշակերտներ կամ ուսանողներ, 19-ը՝ թոշակառուներ, իսկ 15-ը՝ ոչ ակտիվ են եղել այլ պատճառներով ։
2010 կոմունայում հաշվառված են եղել 117 հարկատու տնային տնտեսություններ, որտեղ ապրում էր 260.5 մարդ։ 19 հարկատուին բաժին ընկնող շահույթը կազմել է 863 եվրո ։
Արտաքին հղումներ
Կատեգորիա:Ֆրանսիայի բնակավայրեր Կատեգորիա:Ֆրանսիայի կոմունաներ
Աուդի Ա6
Աուդի Ա6-ը բիզնես դասի մեքենա է, որն արտադրում է գերմանական Աուդի ավտոարտադրող ընկերությունը, ներկայումս չորրորդ սերունդն է։
C4 (Typ 4A, 1994–1997)
Ներկայացուցչական ավտոմեքենա Աուդին նախկինում կոչվել է Audi 100 (կամ Audi 5000 ԱՄՆ-ում), և ազատ է թողարկվել' հետևյալ երեք հաջորդական սերունդների (Աուդի C1, C2 և С3): Նոր շարժիչներ A6 մոդելին 1,8-լիտրանոց 20В շարային, 2,0-լիտրանոց 8В շարային, 2,6 լիտր V6 12V և 2,8 լիտր 30В V6 բենզինային շարժիչներ։ Մինչեւ 1997 թվականը A6-ը ուներ մի քանի տարբեր շարժիչներ, նրանցից երկուսը տուրբո դիզելային, և դրանց մեծ մասը հասանելի Audi quattro մշտական լիաքարշակ համակարգին։
C4 ի շարժիչը
C4 ի դիզայնին հասանելի էր հետևյալ շարժիչները։
allroad quattro (1999–2005)
C5 ի շարժիչը С5 ի դիզայնին հասանելի հետևյալ շարժիչները։
Հաղորդման
Կատեգորիա:Գերմանական ավտոմեքենաներ Կատեգորիա:Աուդի ավտոմոբիլներ
Դոնեցկի մետրոպոլիտեն
Դոնեցկի մետրոպոլիտեն (Донецький метрополітен), դադարեցված մետրոպոլիտենի նախագիծ Ուկրաինայի խոշոր արդյունաբերական կենտրոնում՝ Դոնեցկում։ Այն պետք է դառնար 4-րդ մետրոպոլիտեն Ուկրաինայում և 20-րդը հետխորհրդային տարածքում։
Պատմություն
1990 թվականին՝ ԽՍՀՄ գոյության նախավերջին տարում, որոշվեց սկսել Դոնեցկում մետրոյի կառուցումը։
Նախագծի համաձայն՝ շինարարությունը պետք է ավարտվեր 10 տարվա ընթացքում։
Կառուցում
Շինարարությունը սկսվել է 1993 թվականին, առաջին փուլի մեկնարկը նախատեսվում էր 2005 թվականին, ավելի ուշ՝ 2011 թվականին։ Ֆինանսավորման համակարգված բացակայության պատճառով ծրագրի իրականացման ժամկետներն անընդհատ փոխվում էին, նոր ժամկետներ չէին նշվում ։
2009 թվականի նոյեմբերին առաջին փուլը (հինգ կայան) ավարտված էր ընդամենը 30%-ով ։ 2011 թվականի դեկտեմբերի 1-ին ենթակառուցվածքների նախարարությունը հրաժարվեց Դոնեցկի ստորգետնյա մետրոյից, սակայն խոստացավ կառուցել վերգետնյա, որը կարժենա 5-7 անգամ ավելի էժան։ Տրվել է նաև Դոնեցկի նոր գլխավոր հատակագիծ։ Նրա երկայնքով կտրուկ կրճատվել է կառուցվող կայանների թիվը, չկա «Գորնյացկո-Մակեևսկայա» գիծ ։
Մետրոյի գծերի բնութագրերը
Նախատեսված էր մետրոյի առաջին գիծը Պրոլետարսկո-Կիևսկայա, որի առաջին փուլը կմիացնի քաղաքի կենտրոնը Վոստոչնի (Պրոլետարսկի շրջան) մեծ բնակելի տարածքի հետ և բաղկացած կլինի 10,5 կմ երկարությամբ գծերից (որից 4,5 կմ-ը մակերեսին, 6-ը՝ ստորգետնյա), վեց կայան, դեպո և ինժեներական շենք։ Առաջին փուլից ընտրվել է առաջին արձակման վայրը՝ 5 կայաններով։
Ընդհանուր առմամբ նախատեսվում էր երեք գիծ՝ 64,8 կմ ընդհանուր երկարությամբ՝ 46 կայաններով։
Կայարաններ
Առաջին գծում՝ Պրոլետարսկո-Կիևսկայա, նախատեսվում է կառուցել 15 կայարան, որոնցից 6-ը կառուցման փուլում են։
Ստորև ներկայացված է ցուցակը.
Գիծը կանցնի հինգ քաղաքային շրջանների տարածքներով՝ Բուդյոնովսկի, Պրոլետարսկի, Վորոշիլովսկի, Կույբիշև և Կիև։
Երկրորդը՝ Պետրովսկո-Կրասնոգվարդեյսկայան, կունենա 17 կայան (1 կայարանը գտնվում է Մակեևկա քաղաքում)։
Կայաններ․
Այսպիսով, Դոնեցկի մետրոյի երկրորդ գիծն անցնում է Պետրովսկի, Կիրովսկի, Լենինսկի, Վորոշիլովսկի և Կալինինսկի շրջաններով, ինչպես նաև մեկ կայարանով Մակիևկայի Կրասնոգվարդեյսկի շրջանում։
Երրորդ՝ Գորնյացկո-Մակեևսկայա գծում նախատեսվում է15 կայարան, ինչպես Պրոլետարսկո-Կիևսկայա գծում։
Կայարանները.
Երրորդ գիծը կանցնի հետևյալ շրջաններով՝ Լենինսկի, Կիրովսկի, Կույբիշևսկի, Վորոշիլովսկի և Կալինինսկի և մեկ կայարան Մակիևկայի Ցենտրալնոգորոդսկի շրջանում։
Արտաքին հղումներ
Կատեգորիա:Ուկրաինայի մետրոպոլիտեններ Կատեգորիա:Մետրոպոլիտեններ այբբենական կարգով Կատեգորիա:Մետրոպոլիտեններ ըստ երկրի Կատեգորիա:Մետրոպոլիտեններ ըստ քաղաքի Կատեգորիա:Մետրոպոլիտեն Կատեգորիա:Դոնեցկի մարզ Կատեգորիա:Տրանսպորտ ըստ երկրի և քաղաքի Կատեգորիա:Տրանսպորտ
Օհայո
«Օհայո» անունը ծագում է իրոկեզների «ohi-yo’» բառից, որ նշանակում է «ոչ մեծ գետ»։
Նահանգի կառավարությունը բաղկացած է գործադիր իշխանությունից, որի գլուխ կանգնած է նահանգապետը, օրենսդիր մարմնից, որ ներառում է Օհայոյի գլխավոր ասամբլեան և դատական իշխանությունից, որը ղեկավարում է Գերագույն դատարանը։ Ներկայումս Օհայոն 18 ներկայացուցիչ ունի ԱՄՆ Ներկայացուցիչների պալատում։
Պատմություն
Օհայոյի տարածքում է գտնվում Օձի գերեզմանաբլուրը` հնդկացիական հողե ճարտարապետության հուշարձանը։ Հնում Օհայոյի տարածքում ներկայացված են եղել Ադենայի, Հոուպվելի, Ֆորթ Էյնշենթի մշակույթները, որոնց էթնիկ պատկանելությունը հստակ չէ։ Ժամանակի հետ Օհայոյի տարածքում բնակություն են հաստատել հիմնականում ալգոնկինները, ինչպես նաև սիուները և իրոկեզները։
Բնակչություն
1800 թվականին ավելի քան 45.000 բնակիչներից Օհայոյի բնակչությունն աճել է 10 %-ով ամեն տարվա համար։ 1970 թվականի մարդահամարի տվյալներով Օհայոյի բնակչությունը կազմել է 10.650.000 մարդ ։ Հետագա տասնամյակներին բնակչության աճը դանդաղել է` 2000 թվականին կազմելով 11.350.000 մարդ։ 2011 թվականի հուլիսի 1-ի տվյալներով նահանգի բնակչությունը կազմել է 11.544.951 մարդ։ Բնակչության թվաքանակի աճը, համեմատած մնացած նահանգների հետ, Օհայոյում հետ է մնում։
Աշխարհագրություն
Նահանգի աշխարհագրական բարենպաստ դիրքը լավ հնարավորություններ է ընձեռում տնտեսական զարգացման համար։ Նահանգի մեծ մասը գտնվում է հարթ տեղանքում։ Քանի որ Օհայոն կապում է երկրի միջին արևմուտքի տարբեր մասերը, շատ բեռներ տեղափոխվում են նահանգի լավ զարգացած ավտոճանապարհներով։ Օհայոն 10-րդ նահանգն է` իր զարգացած ավտոճանապարհներով, և գտնվում է Հյուսիսային Ամերիկայի 50 % բնակչությունից մեկ օրվա ճանապարհի հեռավորությամբ։ Նահանգի հյուսիսում գտնվում է Էրի լիճը, որը 502 կմ ափագծի երկայնքով հնարավորություն է տալիս բեռնափախադրուներ կատարել։ Նահանգը արևելքից սահմանակից է Փենսիլվանիային, հյուսիս-արևմուտքից` Միչիգանին, հյուսիսից` Կանադայի Օնտարիո նահանգին, արևմուտքից` Ինդիանա նահանգին, հարավից` Կենտուկի նահանգին, հարավ-արևելքից` Արևմտյան Վիրջինիային։
Օհայո նահանգը բաժանված է Օհայո գետով։
Կլիմա
Նահանգում գերիշխում է մայրցամաքային խոնավ կլիման։ Ամառը սովորաբար շոգ է և չոր, ձմեռը` ցուրտ։ Խիստ եղանակը հազվադեպ չէ. այն առավել խիստ է դարձնում Էրի լիճը։ Լճի հարավարևելյան ափերին հաճախակի են լինում փոթորիկներ։
Չնայած դրան` բուսական և կենդանական աշխարհը հարուստ է։
Վարչական բաժանում
Նահանգն ունի 88 շրջան։ Մայրաքաղաք Կոլումբուսը գրավում է Ֆրանկլինի շրջանի մեծ մասը։
Նահանգի օրենքները
Այն նաև զբաղեցնում է 47-րդ տեղը ոչ սթափ վիճակում ավտոմեքենա վարելու կանխարգելման միջոցառումներ կազմակերպող նահանգներից։ Ոչ սթափ վիճակում տրանսպորտային միջոց շահագործելու հետ կապված խախտումների քանակը  01/01/2020–ից մինչև 31/05/2020 ընկած ժամանակահատվածում նվազել է 36 տոկոսով, համեմատ 2019 թվականի նույն ժամանակահատվածում գրանցված խախտումների քանակի ։
Քաղաքներ
'''
Աղբյուրներ
http://www.onelakewood.com/ https://ohio.gov/ https://www.osu.edu/
Արտաքին հղումներ
Կատեգորիա:Օհայո Կատեգորիա:ԱՄՆ-ի նահանգներ
Մարտունու կամավորական ջոկատ
Կատեգորիա:Արցախյան պատերազմի հայկական ջոկատներ
Աջարիայի արվեստների պետական թանգարան
Աջարիայի արվեստների պետական թանգարան (აჭარის ხელოვნების სახელმწიფო მუზეუმი), արվեստների թանգարան, որը գտնվում է Վրաստանի Բաթում քաղաքում (Զ․ Գորգիլաձե 8 հասցեում)։
Թանգարանի տարածքը կազմում է 1716 մ², իսկ հիմնական ցուցասրահը՝ 423 մ²։ Ժամանակավոր ցուցադրությունների սրահի մակերեսը կազմում է 383 մ², իսկ պահեստային հատվածը՝ 65 մ² ։
Պատմություն
Թանգարանը հիմնադրվել է 1998 թվականին։ Տեղակայվել է 1949 թվականին ստալինյան ոճով կառուցված շենքում։ Վերջինս կառուցվել է ճարտարապետ Կախա Ջավախիշվիլիի և քանդակագործ Թամար Աբակելիայի նախագծով։ Մինչ 1998 թվականը շենքում տեղակայված է եղել 1917 թվականի Հոկտեմբերյան հեղափոխությանը նվիրված թանգարան։
Թանգարանի հավաքածուում առկա են վրաց և արտասահմանյան նկարիչների ու քանդակագործների կտավներ և քանդակներ, այդ թվում Նիկո Փիրոսմանիի, Դավիթ Կակաբաձեի, Լադո Գուդիաշվիլիի, Էլենե Ախվլեդիանիի, Ստեփան Բակալովիչի, Ռուսուդան Փեթվիաշվիլիի, Ա․ Զոմերի, Իրակլի Օչիաուրիի, Ն․ Իգնատովի, Ա․ Զանկովսկիի, Մերաբ Բերձենիշվիլիի, Զուրաբ Նիջարաձեի, Անզոր Նիժարաձեի, Գիա Բուգաձեի աշխատանքները։
Թանգարանում առկա է վրացական քանդակագործության, կերամիկայի, փորագրության և դեկորատիվ կտորների մշտական ցուցադրություն։ Կազմակերպվում են նաև ժամանակավոր ցուցադրություններ։ Թանգարանում գործում են երեխաների կիրակնօրյա գեղարվեստական ստուդիա և գրադարան։
Ծանոթագրություններ
Կատեգորիա:Բաթումի թանգարաններ Կատեգորիա:Վրաստանի թանգարաններ Կատեգորիա:1998 հիմնադրված թանգարաններ
Ֆեոդոր Ռախմանովի եկամտաբեր տուն
Ֆեոդոր Ռախմանովի եկամտաբեր տուն («Հասկերով տուն», Доходный дом Фёдора Рахманова, «Дом с колосьями»), պատմական շենք Մոսկվայի Պոկրովկա փողոցում։ Մոդեռն ոճով եկամտաբեր տունը ճարտարապետ Պյոտր Դրիտենպրեյսի նախագծով կառուցվել է 1898-1899 թվականներին վաճառական Ֆեոդոր Սեմյոնովիչ Ռախմանովի համար ։ 2016 թվականից շենքը դաշնային նշանակության մշակութային ժառանգության հուշարձան է ։
Պատմություն
Ֆեոդոր Ռախմանովը (1848-1914) եղել է հնածիսական վաճառականների մեծ տոհմի անդամ, որը միլիոնանոց կարողությունը կուտակել է հացի առևտրով, նրան է պատկանել մեծաթիվ անշարժ գույք մայրաքաղաքում։ Պոկրովկայում եկամտաբեր տունը կառուցվել է 1898-1899 թվականներին ճարտարապետ Պյոտր Դրիտենպրեյսի ղեկավարությամբ և դարձել է Մոսկվայում մոդեռնի առաջին նմուշներից մեկը ։ Ճակատը զարդարված է ճոխ ծեփվածքով. տղամրդականց և կանանց մասկարոններ, կադուցեուսներ, դափնու տերևներ, ժապավեններ, վարդակներ ։ Երկրորդ հարկի թիերում հացազգի բույսերի հասկերի կոմպոզիցիաներ են, որոնց պատճառով էլ տունը քաղաքի բնակիչները ոչ պաշտոնապես անվանել են «Հասկերով տուն»։ Անկյունային որմնախորշերում տեղադրված են սյուներ ու քանդակագործական գլուխներ, որոնք հիշեցնում են ֆրանսիացի դեկորատոր Լուի Մաժորելի ոճը ։ Որոշ հետազոտողների կարծիքով՝ ինքնատիպ ձևավորմամբ տունը պարտական է պատվիրատուին. Դրիտենպրեյսի նախորդ շինությունները տիպային էին, առանց այդպիսի էկլեկտիկ ձևավորման։
Առաջին հարկում հացի խանութ էր, նկուղում պահեստներ էին։ Վերին հարկերում գտնվում էին բնակարաններ՝ Ռախմանովների ընտանիքի համար և վարձակալությամբ տրվող։ Քաղաքի բնակիչների շրջանում Ռախմանովի տունը Պոկրովկայում հայտնի դարձավ ոչ միայն հացի խանութի, այլև մայրաքաղաքում առաջին հանրային զուգարանի շնորհիվ։
1917 թվականի հեղափոխությունից հետո Ռախմանովների ընտանիքը մի քանի տարի շարունակում էր ապրել շենքում, սակայն շուտով այն ազգայնացվեց և փոխանցվեց կոմունալ բնակարանային ֆոնդին ։ Ընդարձակ բնակարանները վերփոխվեցին բազմաթիվ փոքր սենյակների։ Խորհրդային ժամանակաշրջանում առաջին հարկի տարածքներում բացվեցին խոհարարական և ձկան խանութներ։ Վերջինի ցուցափեղկերում ակվարիումներ էին։
2013 թվականին շենքը վերականգնվել է, աշխատանքների ընթացքում վերանորոգվել են ճակատները, առաջին հարկի խանութի ներսույթը, այդ թվում՝ մասնակիորեն բացվել է բնօրինակ հախճասալը։ Այժմ շենքի առաջին հարկում կրկին բացվել են հացի և խոհարարական խանութները, իսկ երկրորդ և երրորդ հարկերը բնակելի են ։ 2014 թվականին տունը ստացել է տարածաշրջանային, իսկ 2016 թվականին՝ դաշնային նշանակության մշակութային ժառանգության հուշարձանի կարգավիճակ ։
Արտաքին հղումներ
Կատեգորիա:Ռուսաստանի մշակութային ժառանգության օբյեկտներ Կատեգորիա:1899 հիմնադրումներ Կատեգորիա:Մոսկվայի շենքեր և կառույցներ
Պրոտեուս (արբանյակ)
Պրոտեուս (Πρωτεύς), նույնպես հայտնի է որպես Նեպտուն VIII, Նեպտուն մոլորակի մեծությամբ երկրորդ բնական արբանյակն է, ամենամեծ ներքին արբանյակը։ Հայտնաբերվել է «Վոյաջեր-2» ԱՄԿ-ի լուսանկարների վրա 1989 թվականի հունիսի 16-ին։ Արբանյակը անվանվել է Պրոտեուսի անունով, կերպարանափոխվող ծովային աստված Հունական դիցաբանությունում։ Պրոտեուսը պտտվում է Նեպտունի շուրջ համարյա հասարակածային ուղեծրով, մոլորակի հասարակածային շառավղի 4,75 հեռավորության վրա։
Չնայած այն փաստին, որ Պրոտեուսը ունի ավելին քան 400 կմ տրամագիծ, այն ունի անկանոն ձև, առանձին դուրս ցցված և գոգավոր մասերով, որոնց բարձրությունը տատանվում է մոտ 20 կմ-ով։ Արբանյակի մակերևույթը մուգ է և ծածկված խառնարաններով։ Ամենամեծ խառնարանը ունի ավելին քան 200 կմ տրամագիծ։
Հայտնաբերումը և ուղեծիրը
Պրոտեուսը հայտնաբերվել է «Վոյաջեր-2» ԱՄԿ-ի կատարած լուսանկարների վրա, նրա Նեպտունի մոտով 1989 թվականի օգոստոսին անցումից երկու ամիս առաջ։ Այն ստացավ S/1989 N 1 ժամանակավոր անվանում ։ Սթիվեն Սիննոտը և Բրեդֆորդ Սմիթը հայտարարեցին այս հայտնաբերման մասին 1989 թվականի հուլիսի 7-ին, խոսելով միայն “17 լուսանկարների մասին 21 օրվա ընթացքում”, փաստորեն արբանյակի հայտնաբերման օրը եղել է հունիսի 16 ։
1991 թվականի սեպտեմբերի 16-ին S/1989 N 1 արբանյակը վերանվանվեց Պրոտեուս ։
Պրոտեուսը պտտվում է Նեպտունի շուրջ համարյա հասարակածային ուղեծրով, մոլորակի հասարակածային շառավղի 4,75 հեռավորության վրա։ Ուղեծիրը ունի փոքր էքսցենտրիսիտետ և թեքված է մոլորակի հասարակածի հարթության նկատմամբ մոտ 0.5° անկյան տակ ։ Պրոտեուսը Նեպտունի կանոնավոր ուղիղ շարժմամբ արբանյակներից ամենամեծն է։ Այն պտտվում է սինքրոն ուղեծրով, այսինքն դեպի Նեպտունն է ուղղված նրա մակերևույթի միշտ միևնույն մասը ։
Ֆիզիկական առանձնահատկությունները
Պրոտեուսը մեծությամբ երկրորդն է Նեպտունի արբանյակների միջև։ Այն ունի մոտ 420 կիլոմետր տրամագիծ, ավելի մեծ է քան երկրորդ հայտնաբերված Ներեիդ արբանյակը։ Այս արբանյակը հնարավոր չի եղել հայտնաբերել Երկրի մակերևույթի վրա գտնվող աստղադիտակներով, քանի որ այն չափազանց մոտ է մոլորակին և դիտարկումների ժամանակ միաձուլվում է մոլորակի արտացոլած լույսի հետ ։ Պրոտեուսի մակերևույթը բավականին մուգ է, նրա երկրաչափական ալբեդոն կազմում է մոտ 10%։ Մակերևույթի գույնը չեզոք է և անդրադարձելությունը նկատելիորեն չի փոխվում ալիքի մանուշակագույնից կանաչ երկարության միջակայքում ։ Սպեկտրի մոտ ինֆրակարմիր մասում մակերևույթը դառնում է ավելի քիչ անդրադարձնող, մոտ 2 μm, ինչը վկայում է բարդ օրգանական միացությունների գոյության մասին, այնպիսիք, ինչպիսին են հիդրոկարբոնատները կամ ցիանիդը։ Հնարավոր է, որ հենց այս միացությունների հետ է կապված Նեպտունի ներքին արբանյակների ցածր ալբեդոն։ Չնայած կա կարծիք, որ Պրոտեուսի վրա գոյություն ունեն ջրային սառույցի զգալի պաշարներ, սառույցի գոյությունը արբանյակի մակերևույթին սպեկրտոսկոպիկ դիտարկումների միջոցով չի հաստատվել ։
Պրոտեուսը ունի գնդաձևին մոտ ձև, մոտ 210 կմ շառավղով, այնուամենայնիվ գնդաձև ձևից տատանումները բավականին մեծ են, հասնելով մինչև 20 կմ։ Գիտնականները կարծում են, որ Պրոտեուսը իր խտության ամենամեծ չափերը ունեցող մարմինն է, որը կարող է պահպանել իր ձևը առանց դառնալու գնդաձև իր գրավիտացիոն ուժի ազդեցության տակ ։ Սատուրնի Միմաս արբանյակը մի փոքր ավելի գնդաձև է, սակայն նա ավելի փոքր է քան Պրոտեուսը։ Հավանաբար այն ստացել է ավելի գնդաձև ձև Սատուրնի մոտ ավելի մեծ ջերմության կամ մոլորակի մակընթացային ազդեցության պատճառով ։ Պրոտեուսը թեթևակի ձգված է դեպի Նեպտուն ընկած ուղղության վրա, այնուամենայնիվ նրա ընդհանուր ձեսքը ավելի մոտ է անկանոն բազմանկյան քան եռառանցք էլիպսոիդի։ Պրոտեուսի մակերևույթին նկատվում են մի քանի հարթ կամ թեթևակի գոգավոր անկանոն ձևավորումներ, որոնց չափերը հասնում են 150 - 200 կմ տրամագծում։ Դրանք հավանաբար քանդված հարվածային խառնարաններ են ։
Պրոտեուսի մակերևույթը ամբողջությամբ ծածկված է խառնարաններով, արբանյակի վրա չեն նկատվել որևէ երկրաբանական ակտիվության հետքեր ։ Ամենամեծ խառնարանը, Փարոսը, ունի 230 - 260 կմ տրամագիծ, և 10–15 կմ խորություն ։ Խառնարանի հատակին կա կենտրոնական գմբեթ որը ունի մի քանի կիլոմետր բարձրություն ։ Փարոսը այս արբանյակի մակերևույթի միակ անվանված օբյեկտն է, այն անվանել են Պրոտեուսի թագավորած կղզու անունով ։ Բացի Փարոսից արբանյակի մակերևույթին կան մի քանի 50–100 կմ տրամագծով խառնարաններ ։
Պրոտեուսի վրա գտնված այլ տեսակի ռելիեֆի օբյեկտներն են ժայռերը, հովիտները և ակոսները։ Առավել նկատելի օբյեկտը ձգվում է արբանյակի հասարակածի երկայնքով Փարոսից արևմուտք։ Այս օբյեկտները հավանաբար առաջացել են հսկայական բախումների հետևանքով, որոնք ձևավորել են Փարոսը և այլ մեծ խառնարանները, կամ կարող են նաև լինել Նեպտունի մակընթացային ուժերի ազդեցության արդյունք ։
Ծագում
Պրոտեուսը, ինչպես և Նեպտունի այլ ներքին արբանյակները, հավանական չէ, որ առաջացել են մոլորակի հետ միասին։ Ավելի հավանական է, որ նրանք ձևավորվել են Տրիտոնի որսալու ընթացքում առաջացած բեկորների իրար միանալուց։ Տրիտոնի ուղեծիրը որսալու սկզբնական ժամանակահատվածում չափազանց էքսցենտրիկ էր, և այն հավանաբար առաջացրել է քաոտիկ փոփոխություններ Նեպտունի նախկինում ունեցած ներքին արբանյակների մեջ, ստիպելով նրանց բախվել իրար և տրոհվել մասնիկների, առաջացնելով բեկորների սկավառակ ։ Միայն Տրիտոնի ուղեծրի շրջանաձև դառնալուց հետո այս մասնիկների սկավառակից առաջացել են այժմյան ներքին արբանյակները ։
Արտաքին հղումներ
Կատեգորիա:Նեպտունի արբանյակներ
Վերին լիճ
Վերին լիճ (Lake Superior, lac Supérieur, օջիբվե՝ Gichigami), լիճ Հյուսիսային Ամերիկայում, Մեծ Լճերի համակարգի ամենախոշոր և խոշոր լիճը։ Համարվում է աշխարհի ամենամեծ քաղցրահամ լիճը (82,7 հազար կմ²)։ Լիճը գտնվում է Կանադայի և ԱՄՆ-ի սահմանին՝ հյուսիսում գտնվում է կանադական Օնտարիո նահանգը, արևմուտքում և հարավում՝ ամերիկյան Մինեսոտա, Վիսկոնսին և Միչիգան նահանգները։
Անվան ծագումնաբանություն
Օջիբվե լեզվով լիճը կոչվում է Gichigami, ինչը նշանակում է «մեծ ջուր»։ Հենրի Լոնգֆելոյի «Հայավաթի երգը» պոեմում այդ անվանումը նույնպես նշվում է որպես «Gitche Gumee»:
17-րդ դարում ֆրանսիացի հետազոտողների կողմից լիճը կոչվել է le lac supérieur, ինչը նշանակում է «ամենաբարձր լիճ», քանի որ այն տեղակայված է Հուրոն լճի վերևում։ Ավելի ուշ անգլիացիներն այն անվանել են (Lake Superior, բացատրելով, որ լիճը մայրցամաքում իր մեծությամբ ամենախոշորն է ։
Աշխարհագրություն և հիդրոլոգիա
Վերին լիճը գտնվում է ծովի մակարդակից 183 մ բարձրության վրա, գոգահովտում, որը գոյացրել են սառցադաշտերը Կանադական վահանի հնագույն բյուրեղավոր ապարներում։ Առավելագույն խորությունը՝ 406 մետր է, ջրի ծավալը՝ 11,6 հազար կմ³: Առափնյա գիծը կտրտված է, կան խոշոր ծոցեր՝ Կիվինո, Ուայթֆիշ։ Խոշոր կղզիներն են՝ Այլ Ռոյալ (Isle Royale), Մադլեն (Madeline Island), Միշիպիկոտեն (Michipicoten Island) և Ապոսլ կղզիներ (Apostle Islands)։ Հյուսիսում ափերը բարձր են (մինչև 400 մ) և ժայռոտ, իսկ հարավում՝ հիմնականում ցածրադիր և ավազոտ։
Կիրառությունը տնտեսության մեջ
Լճի մակարդակի տատանումները օգտագործվում են նավարկության և էներգետիկայի նպատակներով։ Խոշոր նավահանգիստներն են՝ Դուլութ, Սյուփիրիոր, Աշլենդ (ԱՄՆ), Թանդեր-Բեյ (Կանադա)։
Լիճը հարուստ է տարբեր ձկնատեսակներով՝ սիգ, կարմրախայտ, թառափ և այլ տեսակներ։
Արտաքին հղումներ
Կատեգորիա:Լճեր այբբենական կարգով Կատեգորիա:ԱՄՆ-ի լճեր Կատեգորիա:Կանադայի լճեր Կատեգորիա:Սահմանային լճեր
360° (երգ)
Top Radio & YouTube Hits չարթում երգը զբաղեցրել է վեցերորդ հորիզոնականը և չարթի տոփում մնացել տասը շաբաթ շարունակ ։ Երգը դարձել է ռուսական iTunes-ի առաջատարը ։ YouTube-ի կարծիքով «360°» ստեղծագործությունը դարձել էր 2018 թվականի ամառվա ռուսալեզու ամենահայտնի երգը ։ 2018 թվականի արդյունքների համաձայն` ստեղծագործությունը զբաղեցրել է Ռուսաստանում ամենաշատ լսված երգերի ցանկի տասնչորսերորդ հորիզոնականը` Apple Music-ի կարծիքով ։
2018 թվականի հուլիսի 31-ին ՅուԹյուբում թողարկվեց «360°» երգի տեսահոլովակը։
Ստեղծման պատմությունը
2018 թվականի մայիսի 29-ին Էլջեյը երգը թողարկեց «ՎԿ» սոցիալական ցանցում ։ Երգի բառերը գրվել են Ալեքսեյ Ուզենյուկի կողմից, նախագծել է Արտյոմ Աբիզովը և թողարկվել է ZBV լեյբլի կողմից։
Սինգլի շապիկը զարդարել է «Орёл & решка» հաղորդման հաղորդավարուհի և տեսաբլոգեր Նաստյա Իվլեևան, հաստատելով իր և Էլջեյի սիրավեպի մասին պտտվող շշուկները ։ Երգում Ալեքսեյը խոստովանում է (իրեն հատուկ ձևով), որ ոգեշնչվում է մի աղջկանով և զգում է, որ փոխադարձ է այդ զգացմունքը ։
Երաժշտական հոլովակ
2018 թվականի հուլիսի 31-ին ՅուԹյուբում թողարկվեց «360°» տեսահոլովակը ։ Տեսահոլովակի ռեժիսոր է հանդիսացել Մաքսիմ Շիշկինը, ով Էլջեյի համար նկարահանել է «Минимал» և «1love» տեսահոլովակները։ Էլջեյի երկրպագուները տեսահոլովակի մեջ սպասում էին տեսնել սեր, զգացմունքներ, ռոմանտիկա , ինչպես նաև Նաստյա Իվլեևային ։ Տեսահոլովակը վառ նեոնային երանգների մեջ է կատարված և հիշոցնում է իրական հոլիվուդյան մարտաֆիլմ` կրակոցներով և կռիվներով , դրա հետ մեկտեղ Իվլեևան հոլովակում չհայտնվեց։ Երկրպագուները նշեցին, որ «երգը չի համապատասխանում հոլովակի թեմային» ։
Ըստ սյուժեի` Էլջեյը զանգ է ստանում իր ընկերուհու առեվանգչի կողմից, ում որպես գերի վերցրել էր յակուձան։ Հաղթահարելով իր ճանապարհին հանդիպած բոլոր խոչընդոտները` նա հերոսաբար գնում է փրկելու իր սիրած աղջկան։ Հերոսն ամեն դեպքում հասնում է իր առջև դրված նպատակին, սակայն արդեն շատ ուշ էր ։
Ձայնագրման անդամներ
Tidal սոցիալական ցանցի տվյալերով`
Ծանոթագրություններ
Կատեգորիա:Սինգլներ այբբենական կարգով Կատեգորիա:Երգեր այբբենական կարգով Կատեգորիա:2018 սինգլներ Կատեգորիա:2018 երգեր Կատեգորիա:Ռուսերեն երգեր Կատեգորիա:Հիփ հոփ երգեր
Մինի Իսրայել
Մինի Իսրայել (מיני ישראל), մանրակերտ այգի Իսրայելի Լատրուն քաղաքում՝ Այալոն գետի հովտում։ 2002 թվականի նոյեմբերին բացված այգում գտնվում են Իսրայելի շենքերի և հուշարձանների մանրանկերտ կրկնօրինակներ։ Ցուցադրությունը բաղկացած է մանրանկերտ մոդելներից, որոնց մեծ մասն արված է 1:25 մասշտաբով ։
Նկարագիր
Այգու մշտական ցուցադրությունում ներկայացված են Իսրայելում հուդայական, քրիստոնեական և իսլամի կարևոր կառույցներ, նաև պատմական, հնագիտական, մշակութային, կրոնական և էթնիկական հուշարձաններ։ Մանրակերտների հետ մեկտեղ ներկայացված են Իսրայելի էթնիկ խմբերը, ինչպիսիք են մահմեդականները, հրեաները և քրիստոնյաները, ինչպես նաև դրուզներ, բեդվիններ և այլք ։ Ցուցանակներն ու բացատրագրերը եբրայերեն, արաբերեն և անգլերեն են։ Այցելուների 95%-ը իսրայելցի են ։
Համալիրի տարածքը 60,000 քառակուսի մետր է, մանրակերտները զբաղեցնում են ավելի քան 35,000 քառակուսի մետր տարածք։ Այգում տեղակայված են նաև հուշանվերների խանութ, մի քանի ռեստորան և հանգստի գոտիներ, դասախոսությունների և հանդիպումների սրահ, որում ցուցադրվում է այգու ստեղծման մասին ֆիլմ ։ Առկա են աուդիո ուղեցույց և էլեկտրամոբիլների վարձույթ ։
Պատմություն
Հիմնադրման օրվանից կարգախոսը եղել է «Տեսե՛ք, բոլորը փոքր են» ։ Դիզայներների, ճարտարապետների և մանրակերտներ ստեղծող թիմը բաղկացած էր ավելի քան 100 հոգուց՝ իսրայելի հասարակության և դավանանքների բոլոր խմբերից, ներառյալ նախկին ԽՍՀՄ-ից եկած շատ ներգաղթյալներ։ Այգին իսրայելցի ձեռնարկատեր Էիրան Գազիտի գաղափարն էր, որը հղացել է 1986 թվականին Նիդեռլանդների հայտնի մանրակերտների Մադյուրոդամ քաղաք այցելելուց հետո ։ Այգու կառուցումը հետաձգվել է առաջին ինտիֆադայի պատճառով և սկսվել է կառուցվել միայն 1994 թվականին ։ Այգու կառուցումը ֆինանսավորվում էր հիմնականում երկու խոշոր ներդրումային խմբերի՝ «Գրանիտ Կարմելի» և «Սեկոմի» կողմից։ Արժեքը կազմել է 20 մլն ԱՄՆ դոլար, իսկ ֆինանսավորման 15%-ը հատկացրել է Իսրայելի զբոսաշրջության գրասենյակը։ Այգին կառուցվել է Նախշոն կիբուցին պատկանող հողամասում ։ Բացման առաջին ինը ամիսներին այգին ունեցել է 350,000 այցելու ։ Մինի Իսրայելի Google Street View-ի ստեղծումն ավարտվել է 2011 թվականի նոյեմբերին և ակտիվացել է 2012 թվականի ապրիլի 19-ին ։
Ցուցադրություն
Այգում կան շուրջ 350 շենքերի և հուշարձանների, 30,000 արձանների, 500 կենդանիների, 4,700 մեքենաների, 100 մոտոցիկլների, 14 գնացքների, 3 ուղղաթիռների, 32 ինքնաթիռների, 175 նավերի և 230 բեռնատարների մանրակերտներ։ Բոլոր 15000 ծառերն իսկական բոնսայ են, որոնք աճեցվել են «Agronomy» տնկարանում ։ Այգին հատակագծում Դավթի աստղի տեսք ունի, վեց եռանկյուններից յուրաքանչյուրը ներկայացնում է որոշակի տարածք կամ քաղաք՝ Երուսաղեմը, Թել Ավիվը, Հայֆաը, Գալիը, Նեգևը նաև Իսրայելի կենտրոնական հատվածը։ Մանրակերտները պատրաստել են Իսրայելի տարածքում գտնվող տարբեր արհեստանոցների աշխատակիցները՝ օգտագործելով Մինի Իսրայելի աշխատակիցների հետազոտություններին հիմնված բարդ համակարգչային գնահատականներ։
Մանրակերտների մեծ մասը կառուցվել է 1:25 մասշտաբով՝ բացառություններ են Նահալալը՝ 1:250, Օրոտ Ռաբինի էլեկտրակայանը՝ 1:50, Երուսաղեմի և Աքքայի պատերը՝ 1:50, Կնեսեթ Մենորան՝ 1:15։
Մանրակերտները պատրաստված են պոլիուրեթանային կամ համանման պոլիմերային նյութերից և փոքր քարերից, եղանակային պայմաններին դիմակայելու համար ներկված են ջրակայուն ներկով։ Մանրակերտներից շատերը՝ գնացքները, ինքնաթիռները, ֆուտբոլային խաղը, ծանր տեխնիկան, նավակները և այլն, ներառում են կինետիկ շարժվող մասեր։
Մեխանիկական գործարանի կամավորական ջոկատ
Մեխանիկական գործարանի կամավորական ջոկատ, կազմավորվել է 1989 թվականին Արտաշատում։ 1989-1993 թվականներին ջոկատը և առանձին ազատամարտիկներ մասնակցել են ՀՀ Արարատի (Երասխ), Կապանի (Կապան), Տավուշի (Պառավաքար), Գորիսի (Կոռնիձոր), Եղեգնաձորի (Խաչիկ) և Արցախի Հանրապետության Շահումյանի (Բուզլուխ, Մանաշիդ), Քաշաթաղի (Լաչին, Ղոչազ) Քարվաճառի շրջանների ինքնապաշտպանական և ազատագրական մարտերին։ Ջոկատի հրամանատարը եղել է Գ.Կիրակոսյան։ Ջոկատից զոհվել է 3 ազատամարտիկ։
Կատեգորիա:Արցախյան պատերազմի հայկական ջոկատներ